wickkiey/tamil-wikipedia-chunked huggingface dataset:
# சு. வெங்கடேசன்

## வகித்த பதவிகள்

- 17வது மக்களவை உறுப்பினர் (2019)
- இரயில்வே ஆலோசனைக் குழு உறுப்பினர்
- கல்வி, பெண்கள், குழந்தைகள், இளைஞர்கள் மற்றும் விளையாட்டுக்கான நாடாளுமன்ற நிலைக்குழு உறுப்பினர்
- மதுரை விமான நிலைய ஆலோசனை குழுவின் துணை தலைவர்
- சிபிஎம் கட்சியின் மாநில செயற்குழு உறுப்பினர் (2022)
- தமுஎகச மாநிலத் தலைவர் (2018 - 2022)
- சிபிஎம் கட்சியின் மாநிலக்குழு உறுப்பினர் (2018 - 2022)
- தமுஎகச மாநில பொதுச்செயலாளர் (2011 - 2018)
- தமிழக அரசின் கீழடி அகழாய்வு ஆலோசனைக் குழு உறுப்பினர் (2019)
# சு. வெங்கடேசன்

## விருதுகள்

- ஆனந்த விகடன் விருதுகள் 2008 - சிறந்த நாவல் - காவல் கோட்டம்
- கனடா தமிழ் இலக்கியத் தோட்டம் 2010 புனைவுக்கான விருது - காவல் கோட்டம்
- சாகித்திய அகாதமி விருது 2011 - காவல் கோட்டம்
- மலேசியா டான் ஸ்ரீ கே.ஆர் சோமோ மொழி இலக்கிய அறவாரியம் 2020 - அனைத்துலக சிறந்த படைப்பு விருது - வீரயுக நாயகன் வேள்பாரி
- கனடா தமிழ் இலக்கியத் தோட்டம் 2019 இயல் விருது - வாழ்நாள் தமிழ் இலக்கிய சாதனை விருது
- நொய்யல் இலக்கிய விருது - காவல் கோட்டம்
- ஆனந்த விகடன் நம்பிக்கை விருதுகள் 2018 - சிறந்த நாவல் - வீரயுக நாயகன் வேள்பாரி
- நியூஸ் 18 தமிழ்நாடு மகுடம் விருதுகள் 2019 - சிறந்த எழுத்தாளர் - வீரயுக நாயகன் வேள்பாரி
- புதிய தலைமுறை *தமிழன் விருதுகள்* 2012 - நம்பிக்கை நட்சத்திரம்
- சி. கே. கே. அறக்கட்டளை இலக்கிய விருது 2023 - வீரயுக நாயகன் வேள்பாரி
- கு. சின்னப்பபாரதி அறக்கட்டளை இலக்கிய விருதுகள் 2010 - சிறப்புப் பரிசு - காவல் கோட்டம்
- திருப்பூர் தமிழ்ச் சங்கம் இலக்கிய விருதுகள் - காவல் கோட்டம்
# சு. வெங்கடேசன்

## போட்டியிட்ட தேர்தல்கள்

| வருடம் | தொகுதி | முடிவு | வாக்கு சதவீதம் | எதிர்க்கட்சி வேட்பாளர் | எதிர்க்கட்சி | எதிர்க்கட்சி வேட்பாளர் வாக்கு சதவீதம் |  |
| --- | --- | --- | --- | --- | --- | --- | --- |
| 2019 | மதுரை | வெற்றி | 44.20% | வி. வி. ஆர். ராஜ் சத்யன் | அஇஅதிமுக | 30.42% |  |
| 2024 | மதுரை | வெற்றி | 43.6% | இராம சிறீநிவாசன் | பா. ச. க | 22.38% | } |
# சு. வெங்கடேசன்

## திரைப்படத் துறைப் பங்களிப்புகள்

தமிழ்த் திரைப்பட இயக்குநரான வசந்தபாலன் இயக்கத்தில் 2012-ஆம் ஆண்டில் வெளிவந்த அரவான் திரைப்படம் இவரின் காவல் கோட்டம் நாவலின் முக்கிய பகுதிகளைத் தழுவியே படமாக்கப்பட்டது.  
இயக்குநர் ஷங்கர் இயக்கத்தில் ராம் சரண் நடிக்கும் *கேம் சேஞ்சர்* திரைப்படத்தில் எழுத்தாளராக பணியாற்றி உள்ளார்.  
இவர் எழுதிய வீரயுக நாயகன் வேள்பாரி நாவலை திரைப்படமாக எடுக்க முயற்சி நடைபெறுகிறது.
# செல்யூக் பேரரசு

செல்யூக் வம்சத்தின் செல்யூக் பெக் நிறுவ முயன்ற செல்யூக் பேரரசு அவரது மகன் துக்ருல் பெக் காலத்தில் 1037ஆம் ஆண்டு அமைக்கப்பட்டது.செல்யூக்கினர் பிளவுபட்டிருந்த கிழக்கு இசுலாமிய உலகை ஒற்றுமைப்படுத்தி முதலாம் மற்றும் இரண்டாம் சிலுவைப் போர்களில் முக்கியப் பங்காற்றினர். மிகவும் பாரசீக தாக்கம் கொண்ட பண்பாட்டையும் பாவித்த செல்யூக்கர்கள் **துருக்கிய-பாரசீக மரபை** வளர்த்தெடுத்தனர்.
# செதிலூரிகள்

**செதிலூரிகள்** (*scaled reptiles*, வகைப்பாடு: *Squamata*) என்பன வகைப்பாட்டியல் கோட்பாடுகளின் படி ஊர்வன வகுப்பில் உள்ள பல்லிகளும், பாம்புகளும் அடங்கும் வரிசை ஆகும். இந்த வரிசையிலேயே அதிக எண்ணிக்கையிலான உயிரினங்கள் உள்ளன.
# செதிலூரிகள்

## வகைப்பாடு

இவ்வரிசையானது, மூன்று துணைவரிசைகளைக் கொண்டுள்ளது.அவை வருமாறு;-
:* பல்லிகள் = :w:Lacertilia
:* பாம்புகள் = :w:en:Serpentes
:* புழுப்பல்லிகள் = :w:Amphisbaenia
தற்கால வகைப்பாட்டியல் கோட்பாடுகளின் படி, இவை மாறுபடுகின்றன.
# செதிலூரிகள்

## சிறப்பியல்புகள்

- சிறப்பு வாய்ந்த சதுரத் தொங்கெலும்பு இதன் உயிரினங்களில் உள்ளது. அது பாம்புகளில் தெளிவாகத் தெரிகிறது. இதன் மூலமே பாம்பானது, தனது வாயை மிக அகலமாகத் திறக்கும் திறனைப் பெற்றுள்ளது.
- ஆனால், இந்த எலும்பு, இவ்வரிசையின் மற்ற விலங்குகளில் வளர்நிலையில் மாறுபாட்டு காணப்படுகிறது.
# சொல்புதிது

**சொல்புதிது** ஓர் இலக்கியச் சிற்றிதழ். 1998 முதல் 2004 வரை மும்மாதத்துக்கு ஒருமுறையாக வெளிவந்தது. ஜெயமோகன் இந்த இதழின் வழிகாட்டுநராக இருந்தார். முதலில் திருப்பூரில் இருந்து சூத்ரதாரியை ஆசிரியராகக் கொண்டு வெளிவந்தது. சூத்ரதாரி பின்னர் எம். கோபாலகிருஷ்ணன் என்ற பேரில் நாவலாசிரியராக ஆனவர். செந்தூரம் ஜெகதீஷ், க.மோகனரங்கன் ஆகியோர் இதன் பொறுப்பில் இருந்தார்கள். ஆறு இதழ்களுக்குப்பின் சூத்ரதாரி ஆசிரியர் பொறுப்பில் இருந்து விலகினார்  
பின்னர் சரவணன் ஆசிரியத்துவத்தில் இவ்விதழ் வெளிவந்தது. கடைசி மூன்று இதழ்கள் சதக்கத்துல்லா ஹசனீ ஆசிரியத்துவத்தில் வெளிவந்தன. மொத்தம் 14 இதழ்கள் வெளிவந்துள்ளன.  
சொல்புதிது இலக்கியம், தத்துவம் ஆகியவற்றுக்கு அதிக முக்கியத்துவம் அளித்து வெளிவந்தது. எழுத்தாளர்களின் படங்களை பெரிய அளவில் அட்டையில் போட்டு வெளிவந்த சிற்றிதழ் இது. கலைக்களஞ்சியம் அளவில் நூற்றுக்கும் மேற்பட்ட பக்கங்கள் கொண்டது. நித்ய சைதன்ய யதி, வேதசகாய குமார், அ. கா. பெருமாள் போன்றவர்கள் தொடர்ந்து எழுதினார்கள். ஒவ்வொரு இதழிலும் ஒரு புத்தகப்பகுதி இருந்தது.  
சொல்புதிது அ. முத்துலிங்கம், யுவன் சந்திரசேகர், பிரேம்-ரமேஷ் போன்றவர்கள் கதைகளை எழுதியிருக்கிறார்கள். தேவதேவன் சி மணி போன்றவர்களின் கவிதைகள் வெளிவந்தன. எம்.எஸ்.மொழியாக்கத்தில் முக்கியமான உலகச்சிறுகதைகள் அதில் வெளியாயின  
யோகி ராம் சுரத்குமார், சுந்தர ராமசாமி, ஜெயகாந்தன், அசோகமித்திரன், பாவண்ணன், யுவன் சந்திரசேகர், நீல. பத்மநாபன், பேராசிரிய ஜேசுதாசன், இசை ஆய்வாளர் நா. மம்முது போன்றோரின் மிக விரிவான பேட்டிகள் சொல்புதிதில் வெளிவந்தன. சொல்புதிது பேட்டிகள் ஜெயமோகன் - சூத்ரதாரி எழுதிய இலக்கிய உரையாடல்கள் என்ற நூலில் இடம்பெற்றுள்ளன
# சொல்புதிது

## இணைப்புகள்

- சொல்புதிது பற்றி ஜெயமோகன்
# அனல்காற்று (நூல்)

**அனல்காற்று** ஜெயமோகன் எழுதிய தமிழ்ப் புதினம். 2009ல் அவரது இணையதளத்தில் தொடராக வெளிவந்தது. தமிழினி பதிப்பகத்தால் நூலாக வெளியிடப்பட்டது.
# அனல்காற்று (நூல்)

## கதைக் களம்

அனல்காற்று பாலுறவுச் சிக்கலைப் பற்றிப் பேசும் நாவல். கதைநாயகன் அவனைவிட மூத்த, வயதுடைய தன் தாய்க்குத் தோழியாக இருக்கும் ஒரு பெண்ணிடம் பாலியல் தொடர்பு கொண்டிக்கிறான். அவனுக்கு இன்னொரு பெண்ணைத் திருமணம் முடிக்க அவன் தாய் முயல்கிறாள். அப்போது அவ்வுறவு பலவகையான உளவியல் நெருக்கடிகளுக்கு உள்ளாகிறது. மனித மனத்தின் பலவகையான நுட்பமான அறச் சிக்கல்களையும் தயக்கங்களையும் பற்றி இப்புதினம் பேசுகிறது.
# இந்திய உளவியல்சார் பாதுகாப்பு ஆராய்ச்சி நிறுவனம்

**இந்திய உளவியல்சார் பாதுகாப்பு ஆராய்ச்சி நிறுவனம்** (டிபென்ஸ் இன்ஸ்டிட்யுட் ஆப் சைகோலோஜிகல் ரிசேர்ச்; Defence Institute of Psychological Research) என்பது இந்திய நடுவண் அரசின் கீழ் அமைந்த பாதுகாப்பு ஆராய்ச்சி மற்றும் வளர்ச்சி அமைப்பு என்ற அமைப்பின் ஒரு அங்கமாகும். இந்நிறுவனம் தில்லியில் அமைந்துள்ளது. இந்தியாவின் பாதுகாப்பைக் கருதி உருவாக்கிய இந்த அமைப்பு இந்திய இராணுவத்திற்கான உளவியல் துறை சார்ந்த ஆராய்ச்சிகளில் ஈடுபட்டு வருகிறது. **இந்திய உளவியல்சார் பாதுகாப்பு ஆராய்ச்சி நிறுவனம்** நடுவண் அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படும் உயிர் அறிவியல் இயக்குனரகத்தின் கட்டுப்பாட்டில் செயல்படுகிறது. தற்பொழுது இதன் இயக்குநராக டாக்டர் கே. இராமச்சந்திரன் செயல்பட்டு வருகிறார்.
# இந்திய உளவியல்சார் பாதுகாப்பு ஆராய்ச்சி நிறுவனம்

## வரலாறு

இந்திய இராணுவத்தில் பணிபுரிய அதிகாரிகளைத் தேர்ந்தெடுப்பதற்காக தேரா துண்ணில் (Dehra dun) ஒரு சோதனை நிறுவனம் 1943 ஆம் ஆண்டில் நிறுவப்பெற்றது. இந்தியா சுதந்திரம் பெற்ற பின்னால், இந்திய இராணுவத்தில் மாறுதல்கள் நிகழ்ந்தன. அப்பொழுது இந்திய இராணுவத்தில் சேர்ந்து பணிகள் புரிவதற்காக அதிகாரிகளைத் தெரிவு செய்து உளவியல் ஆராய்ச்சிகளைப் புரிவதற்கான நிலை ஏற்பட்டது. இதன் அடிப்படையில், இந்த தற்காலிக சோதனைக் குழு, உளவியல் ஆராய்ச்சி அலகாக பெயர் மாற்றம் கண்டது. அதிகாரிகளைத் தெரிவு செய்வதற்கு அறிவியல் சார்ந்த செயல்முறைகள் செயல்படுத்தப்பட்டன.போர் முறைகளில் பல் மாற்றங்கள் ஏற்பட்டதாலும், புதிய உத்திகளை கையாள வேண்டியதாலும், இந்த நிறுவனத்தின் பொறுப்புகள் மேலும் அதிகரித்தன.  
1962 ஆம் ஆண்டில், இந்த உளவியல் ஆராய்ச்சி அலகு மீண்டும் பெயர் மாற்றம் கண்டு, உளவியல்சார் ஆராய்ச்சி இயக்குனரகம் என்ற வகையில் அறியப்பட்டது. மன உறுதி, குழுக்களின் வினைவுறு திறன், தலைமை நடத்தை, இராணுவ அதிகாரிகள்-மாலுமிகளுக்கு இடையிலேயான இதர பிரச்சினைகள் ஆகியவற்றைப் பற்றி மேலும் அறிந்து கொள்ள ஆய்வுகள் இங்கு மேற்கொள்ளப்பட்டது. 1982 ஆம் ஆண்டில், இந்திய உளவியல்சார் பாதுகாப்பு ஆராய்ச்சி நிறுவனம் என்ற பெயரில் மீண்டும் மாற்றம் கண்டு, இந்திய அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படத் துவங்கியது.
# இந்திய உளவியல்சார் பாதுகாப்பு ஆராய்ச்சி நிறுவனம்

## ஆராய்ச்சி

இந்திய உளவியல்சார் பாதுகாப்பு ஆராய்ச்சி நிறுவனம் மன உறுதி, குழுக்களின் வினைவுறு திறன், தலைமை நடத்தை, இராணுவ அதிகாரிகள்-மாலுமிகளுக்கு இடையிலேயான இதர பிரச்சினைகள், கொள்கையில் நம்பிக்கையுடன் செயல்படுதல், செய்யும் பணியில் மன நிறைவடைதல், உயரமான இடங்களினால் ஏற்படும் விளைவுகள், தன்முனைப்பாற்றல், மனோபாவம், உடல் அளவையியல், பொது மக்கள்-படைத்துறை இடையிலேயான உறவு முறைகள், பிரச்சினைகள் ஆகிய பல துறைகளில் ஆய்வுகளை மேற்கொண்டு வருகிறது.
# செர்போர்க் சண்டை

**செர்போர்க் சண்டை** (*Battle of Cherbourg*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் ஒரு பகுதியாகும். இதில் அமெரிக்க தரைப்படை நாசி ஜெர்மனியின் ஆக்கிரமிப்பில் இருந்த பிரான்சின் செர்போர்க் நகரைத் தாக்கிக் கைப்பற்றியது.  
பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. கடற்கரைப் பகுதிகள் கைப்பற்றப்பட்ட பின்னர் நேச நாட்டுப் படைகள் நார்மாண்டியின் உட்புறத்தை நோக்கி முன்னேறத் துவங்கின. செர்போர்க் நார்மாண்டியின் கோடென்டின் தீபகற்பத்தின் முனையிலிருந்த ஒரு துறைமுகக் கோட்டை நகரம். அடுத்த கட்ட முன்னேறத்துக்குத் தேவையான தளவாடங்களை இறக்குமதி செய்ய நேச நாட்டு உத்தியாளர்களுக்கு ஒரு ஆழ்நீர் துறைமுகம் தேவைபடடது. இதற்காக செர்போர்க் தேர்ந்தெடுக்கப்பட்டு அதனைக் கைப்பற்ற அமெரிக்க 7வது கோர் அனுப்பப்பட்டது. செர்பொர்க் நகரைத் தாக்கும் முன்னர் கோடெண்டின் தீபகற்பத்தின் வாயில் பகுதியை அமெரிக்க 101வது மற்றும் 82வது வான்குடை டிவிசன்கள் கைப்பற்றின. செர்பொர்க்கிற்குச் செல்லும் வழியிலிருந்த கேரன்டான் நகர் ஜூன் 14ம் தேதி வீழ்ந்தது. ஜூன் 18ம் தேதி அமெரிக்கப் படைப்பிரிவுகள் செர்போர்க்கை நோக்கி முன்னேறத் துவங்கின. 24 மணி நேர முன்னேற்றத்துக்குப் பின் நகரை அடைந்து முற்றுகையிட்டன. செர்போர்க்கில் அப்போது சுமார் 21,000 ஜெர்மானியக் காவல் படைகள் இருந்தன. ஆனால் அவற்றுக்குத் போதுமான அளவு தளவாடங்கள் இல்லை.  
சரணடைய மறுத்த ஜெர்மானியத் தளபதி கார்ல்-வில்லெம் வோன் ஷிலீபன் செர்போர்க் துறைமுகத்தைத் தகர்க்கும் பணிகளைத் துவங்கினார். ஜூன் 22ம் தேதி அமெரிக்கப் படைகள் செர்போர்க் மீதான தாக்குதலைத் தொடங்கின. நான்கு நாட்கள் கடும் சண்டைக்குப் பின் நகரின் முக்கிய அரண்நிலையான டு ரூல் கோட்டை அமெரிக்கர்களால் கைப்பற்றப்பட்டது. வோன் ஷிலீபனும் அமெரிக்கப் படைகளிடம் பிடிபட்டார். இதனால் செர்போர்க்கில் ஒருங்கிணைந்த ஜெர்மானிய எதிர்ப்பு முடிவுற்றது. அடுத்த சில நாட்களில் நகரின் பிற பகுதிகள் ஒன்றன் பின் ஒன்றாக சரணடைந்தன. ஜூலை 1ம் தேதி நகர் முழுவதும் அமெரிக்கர் வசமானது. இதற்குள் செர்போர்க் துறைமுகத்தை ஜெர்மானியர்கள் பெரிதும் நாசபடுத்தியிருந்தனர். துறைமுகத்தில் பல நீர் கண்ணி வெடிகளையும் நிறுவியிருந்தனர். துறைமுகத்தைச் செப்பனிட்டு வெடிகளை அகற்றி, சரக்குக் கப்பல் போக்குவரத்து துவங்க நேச நாட்டுப் படைகளுக்கு மேலும் ஒன்றரை மாத காலம் ஆயிற்று.
# கேரன்டான்

**கேரன்டான்** (*Carentan*) பிரான்சில் உள்ள ஒரு சிறிய நகரம். பிரான்சு வடமேற்கு பகுதியில் நார்மாண்டி பிரதேசத்தில் உள்ள கோடெண்டின் தீபகற்பத்தில் அமைந்துள்ளது. சுமார் 6000 மக்கள் தொகை கொண்ட இந்நகரம் பிரான்சின் கம்யூன் வகை நிர்வாகப் பிரிவாகவும் உள்ளது. டூவ் ஆற்று முகத்துவாரப் பகுதியில் அமைந்துள்ள இத்துறைமுக நகரில் இரண்டாம் உலகப் போரின் போது அமெரிக்கப் படைகளுக்கும் நாசி ஜெர்மனியின் படைகளுக்கும் கடும் சண்டை நடந்தது.
# பிடிக்கல பிடிக்கல (தொலைக்காட்சித் தொடர்)

**பிடிக்கல பிடிக்கல** என்பது லண்டன் தீபம் தொலைக்காட்சியில் ஒளிபரப்பப்படும் ஒரு தொலைக்காட்சி நாடகத் தொடர். ஈழத் தமிழர்கள் தாம் புலம் பெயர்ந்த நாடுகளில் எதிர்நோக்கும் சவால்களையும் பிரச்சினைகளையும் ஆவணம் செய்வதாக 2006 ஆம் ஆண்டு முதல் வெளியாகிறது. இது சாம் பிரதீபன் மற்றும் றஜித்தா சாம்பிரதீபன் ஆகியோரின் எழுத்துருவிலும் இயக்கத்திலும் தயாரிக்கப்பட்டு வருகின்றது.
# விக்கிப்பீடியா:உங்களுக்குத் தெரியுமா/2011

;டிசம்பர் 28, 2011  
;டிசம்பர் 21, 2011  
;டிசம்பர் 14, 2011  
;டிசம்பர் 7, 2011  
;நவம்பர் 30, 2011  
;நவம்பர் 23, 2011  
;நவம்பர் 16, 2011  
;நவம்பர் 9, 2011  
;நவம்பர் 2, 2011  
;அக்டோபர் 26, 2011  
;அக்டோபர் 19, 2011  
;அக்டோபர் 12, 2011  
;அக்டோபர் 5, 2011  
;செப்டம்பர் 28, 2011  
;செப்டம்பர் 21, 2011  
;செப்டம்பர் 14, 2011  
;செப்டம்பர் 7, 2011  
;ஆகஸ்டு 31, 2011  
;ஆகஸ்டு 24, 2011  
;ஆகஸ்டு 17, 2011  
;ஆகஸ்டு 10, 2011  
;ஆகஸ்டு 3. 2011  
;ஜூலை 27. 2011  
;ஜூலை 20. 2011  
;ஜூலை 13. 2011  
;ஜூலை 6. 2011  
;சூன் 29. 2011  
;சூன் 22. 2011  
;சூன் 15. 2011  
;சூன் 8. 2011  
;சூன் 1. 2011  
;மே 25. 2011  
;மே 18. 2011  
;மே 11. 2011  
;மே 04. 2011  
;ஏப்ரல் 27. 2011  
;ஏப்ரல் 20. 2011  
;ஏப்ரல் 13. 2011  
;ஏப்ரல் 06. 2011  
;மார்ச்சு 30. 2011  
;மார்ச்சு 23. 2011  
;மார்ச்சு 16. 2011  
;மார்ச்சு 9. 2011  
;மார்ச்சு 2. 2011  
;பெப்ரவரி 23, 2011  
;பெப்ரவரி 15, 2011  
;பெப்ரவரி 8, 2011  
;பெப்ரவரி 1, 2011  
;ஜனவரி 25, 2011  
;ஜனவரி 18, 2011  
;ஜனவரி 11, 2011  
;ஜனவரி 4, 2011
# விக்கிப்பீடியா:முதற்பக்கக் கட்டுரைகள்/2010

;**டிசம்பர் 26, 2010**  
<hr>  
;**டிசம்பர் 19, 2010**  
<hr>  
;**டிசம்பர் 12, 2010**  
<hr>  
;**டிசம்பர் 5, 2010**  
<hr>  
;**நவம்பர் 28, 2010**  
<hr>  
;**நவம்பர் 21, 2010**  
<hr>  
;**நவம்பர் 14, 2010**  
<hr>  
;**நவம்பர் 7, 2010**  
<hr>  
;**அக்டோபர் 31, 2010**  
<hr>  
;**அக்டோபர் 24, 2010**  
<hr>  
;**அக்டோபர் 17, 2010**  
<hr>  
;**அக்டோபர் 10, 2010**  
<hr>  
;**அக்டோபர் 3, 2010**  
<hr>  
;**செப்டம்பர் 26, 2010**  
<hr>  
;**செப்டம்பர் 19, 2010**  
<hr>
;**செப்டம்பர் 12, 2010**  
<hr>
;**செப்டம்பர் 5, 2010**  
<hr>  
;**ஆகஸ்டு 29, 2010**  
<hr>  
;**ஆகஸ்டு 22, 2010**  
<hr>  
;**ஆகஸ்டு 15, 2010**  
<hr>  
;**ஆகஸ்டு 8, 2010**  
<hr>  
;**ஜூலை 25, 2010**  
<hr>  
;**ஜூலை 11, 2010**  
<hr>  
;**ஜூன் 14, 2010**  
<hr>  
;**மே 24, 2010**  
<hr>  
;**மே 17, 2010**  
<hr>  
;**மே 10, 2010**  
<hr>  
;**ஏப்ரல் 26, 2010**  
<hr>  
;**ஏப்ரல் 19, 2010**  
<hr>  
;**ஏப்ரல் 5, 2010**  
<hr>  
;**மார்ச் 29, 2010**  
<hr>  
;**மார்ச் 22, 2010**  
<hr>  
;**மார்ச் 15, 2010**  
<hr>  
;**மார்ச் 8, 2010**  
<hr>  
<hr>  
;**மார்ச் 1, 2010**  
<hr>  
;**பெப்ரவரி 22, 2010**  
<hr>
;**பெப்ரவரி 15, 2010**  
<hr>
;**பெப்ரவரி 8, 2010**  
<hr>  
;**பெப்ரவரி 1, 2010**  
<hr>
;**சனவரி 25, 2010**  
<hr>
;**சனவரி 17, 2010**  
<hr>
;**சனவரி 10, 2010**  
<hr>
;**சனவரி 3, 2010**  
<hr>
# குத்தாட்டப் பாடல்

**ஐட்டம் நம்பர்** (Item Number) அல்லது **குத்தாட்டப் பாடல்** அல்லது **குத்துப்பாட்டு** என்பது இந்தியத் திரைப்படங்களில் வரும் ஒரு பாடல் காட்சி. திரைக்கதைக்கு சம்பந்தமற்ற இப்பாடல் காட்சிகள் கவர்ச்சியான உடையில் பாலிச்சையைத் தூண்டும் வண்ணம் நடனமாடும் பெண்களைக் காட்சிப்படுத்துகின்றன; வர்த்தக ரீதியாக படத்தின் வெற்றிக்கும் உதவுகின்றன.
# குத்தாட்டப் பாடல்

## விவரம்

இத்தகைய பாடல் காட்சிகள் காட்சியமைப்பில் மட்டுமல்லாமல் இரட்டை அர்த்த பாடல் வரிகளின் மூலமாகவும் கேட்பவரின் பாலிச்சையைத் தூண்ட உதவுகின்றன. பொதுவாக இப்பாடல் காட்சிகள் திரைப்படத்துக்கு விளம்பரம் செய்வதற்காகவும் எதிர்பார்ப்பை அதிகரிக்கவும் பயன்படுத்தப்படுகின்றன. திரைக்கதைக்கு தொடர்பில்லாவிட்டாலும், வெற்றியடையக்கூடிய பாடல்களை படத்தின் இசை வெளியீட்டில் சேர்க்கவும், படத்திற்கான விளம்பர நிழழ்படத் துண்டில் (trailer) சேர்க்கவும், வானொலி, தொலைக்காட்சிகளில் ஒளிபரப்பி விளம்பரம் தேடவும் இவை உதவுவதால், இந்தியத் திரைப்பட இயக்குநர்கள் இவற்றை விரும்பி தங்கள் திரைப்படங்களில் இணைக்கின்றனர். இவ்வழக்கம் இந்தி, தமிழ் மற்றும் தெலுங்கு மொழிப் படங்களில் தொடங்கி இப்போது நேபாள மொழி திரைப்படங்களுக்கும் பரவியுள்ளது. பல குத்தாட்டப் பாடல்களில் திரைப்படத்தின் கதை மாந்தரே பங்கு பெறலாம், அல்லது இதற்காக வேறு நடிக நடிகையர் சிறப்புத் தோற்றத்தில் தோன்றலாம்.  
இத்தகைய பாடல் காட்சிகளில் தோன்றும் பெண் நடிகை அல்லது நடனக் கலைஞர் குத்தாட்ட நடிகை/ஐட்டம் கேர்ல் (Item girl) என்றழைக்கப் படுகிறார். பொதுவாக நடிகைகள் மட்டுமே குத்தாட்டப் பாடல்களில் தோன்றுகின்றனர்; எனினும் சில இந்தித் திரைப்படங்களில் பிரபல நடிகர்களும் ஐட்டம் பாய்களாகத் (Item boy) தோன்றியுள்ளனர். இப்படி அறிமுகமாகும் நடிகைகள் பொதுவாக இத்தகைய பாடல் காட்சிகளில் தோன்றுபவர்கள் என்று முத்திரைக் குத்தப்பட்டாலும், அவர்களுள் பலர் முன்னணி திரைப்பட நடிகைகளாக மாறியுள்ளனர். முன்னணி கதாநாயகிகள் தங்கள் திரைப்படச் சந்தை சரிந்த பின்னர், குத்தாட்ட நடிகைகளாக மாறுவதுமுண்டு.  
”ஐட்டம் நம்பர்” என்ற சொற்றொடர் எங்கிருந்து உருவானது என்பது தெளிவாக அறியப்படவில்லை. “ஐட்டம்” என்ற சொல்லுக்கு மும்பை நகர பேச்சு வழக்கில் ”கவர்ச்சியான பெண்” என்ற பொருள் உள்ளதால், அதிலிருந்து “ஐட்டம் நம்பர்” உருவாகியிருக்கலாம் என்று கருதப்படுகிறது. குத்தாட்டப் பாடல்கள், ஆரம்பத்தில் நடன விடுதிகளில் ஒரு பெண் நடனமாடுவது போல் காட்சியமைக்கப் பட்டிருந்தாலும், காலப்போக்கில் பொது இடங்கள், நடன மேடைகள் ஆகிய இடங்களில் பலர் நடனமாடுவது போலவும் காட்சிப்படுத்துவது வழக்கமாகிவிட்டது.
# குத்தாட்டப் பாடல்

## வரலாறு

### இந்தித் திரைப்படத்துறை

50களின் ஆரம்பத்தில் இந்தித் திரையுலகில் குக்கூ என்ற ஆங்கிலோ-இந்தியப் பெண் கவர்ச்சி நடனங்களுக்காக பிரபலமடைந்தார். இதன் பின்னர் பல திரைப்படங்களில் இத்தகைய பாடல்கள் பயன்படுத்தப்படலாயின.
1950களிலிருந்து 70கள் வரை ஹெலன் என்ற இந்தி நடிகையே மிகப்புகழ்பெற்ற குத்தாட்ட நடிகையாக விளங்கினார். *மேரா நாம் சின் சின் சூ*, (ஹவ்ரா பிரிட்ஜ், 1958), *பியா து அப் தோ ஆஜா* (கேரவன், 1971), *மெகுபூபா மெகுபூபா* (ஷோலே, 1975), *யே மேரா தில்* (டான், 1978) ஆகியவை இவரது குறிப்பிடத்தக்க குத்தாட்டப்பாடல் தோற்றங்கள்.  
.]]  
.]]
1970களின் ஆரம்பகட்டத்தில் பிந்து, அருணா இரானி, பத்மா கன்னா போன்ற குத்தாட்ட நடிகைகளும் புகழ்பெறத் தொடங்கினர். 80களில் சீனத் அமான், பர்வீன் பாபி போன்றவர்களும் இத்துறையில் புகழ்பெற்றனர். இந்தித் திரைப்படத்துறையில் 80களில் கதாநாயகிகளே குத்தாட்டப் பாடல்களில் நடனமாடும் வழக்கம் அறிமுகமாகி வேகமாகப் பரவியது. வெளிப்படையாக கவர்ச்சி காட்டும் கதாநாயகிப் பாத்திரங்கள் பார்வையாளர்களால் எளிதில் ஏற்றுக்கொள்ளப்பட்டதே இவ்வழக்கம் பரவ உறுதுணையாக இருந்தது. குத்தாட்டப்பாடல்களில் தோன்றி புகழ்பெற்ற முதல் முன்னணி இந்தித் திரைப்பட கதாநாயகி மாதுரி தீட்சித். *ஏக் தோ தீன்* (தேசாப்),* சோளி கே பீச்சே கியா ஹை* (கல்நாயக்), *தக் தக்* (பேட்டா) ஆகியவை இவரது குறிப்பிடத்தக்க குத்தாட்டப்பாடல் தோற்றங்கள். அதன் பிறகு பல முன்னணி நடிகைகள் குத்தாட்டப்பாடலகளில் தோன்றி உள்ளனர்.அதில் குறிப்பிடதக்க ஒன்று 1998ல் வெளிவந்த தில் சே படத்தில் இடம்பெற்ற "சைய்யா சைய்யா" பாடல். இதில் ஹிந்தி நடிகை மலைக்கா அரோரா ஷாருக்கானூடன் ரயிலின் மேல் நின்று ஆடிய குத்தாட்டம் ஹிந்தி மட்டும் இல்லாமல் தமிழ், தெலுங்கு ரசிகர்களையும் கவர்ந்தது. முன்னாள் உலக அழகி ஐஸ்வர்யா ராய் 2005ல் *பண்டி ஔர் பப்ளி* படத்தில் *கஜறா ரே* பாடலுக்கு குத்தாட்டம் ஆடினார்.  
2007ல் *குரு* படத்தில் *மைய்யா மைய்யா* பாடலுக்கும்,*ஆப் கா சுரூர்* படத்தில் *ஷோலே*(1975)வின் *மெகுபூபா மெகுபூபா* பாடலின் ரீமிக்ஸ் பாடலுக்கும் மல்லிகா செராவத்தின் நடனம் ரசிகர்களால் வரவேற்கப்பட்டது. 2010ல் வெளிவந்த *தபங்க்க்* படத்தில் *முன்னி பத்னாம்* பாடலுக்கு "சைய்யா சைய்யா" புகழ் மலைக்க அரோராவும், *டீஸ் மார் கான்* படத்தில் *ஷீலா கி ஜவானி* குத்தாட்டப் பாடலுக்கு நடிகை கேட்ரீனா கய்ஃப்பும் ஆடிய ஆட்டம் இந்தித் திரை உலகில் பெரும் வரவேற்பு பெற்றது. சில இந்தித் திரைப்படங்களில் ஆண் நடிகர்களும் குத்தாட்டப் பாடல்களில் தோன்றியுள்ளனர்.
# குத்தாட்டப் பாடல்

## வரலாறு

### தமிழ்த் திரைப்படத்துறை

தமிழ்த் திரைப்படங்களில் கவர்ச்சி நடனம் என்பது முதல் பேசும் படமான காளிதாசிலிருந்தே துவங்கி விட்டது. இதில் கதாநாயகி டி. பி. ராஜலட்சுமி கதைக்கு நேரடியாக சம்பந்தமில்லாத “குறத்தி நடனம்” ஒன்றை ஆடியுள்ளார். ஆனால் பின்னர் கதாயாகிகளை வெளிப்படையாக கவர்ச்சிக்கு பயன்படுத்தும் வழக்கம் குறைந்து போனது. 1960கள் வரை இந்தி மற்றும் தமிழ்த் திரைப்படங்கள் கவர்ச்சிக்காகவும், பார்வையாளர்களிடையே கிளர்ச்சி ஏற்படுத்தவும். விபச்சாரி, காபரே நடன மங்கை, ஆடவரை மயக்கும் தீய பெண் பொன்ற சமூகத்தால் இழிவாகப் பார்க்கப்பட்ட கதாபாத்திரங்களையே பயன்படுத்தின. படங்களில் ஈடுபடும் கவர்ச்சிப் பாடல்களில் இத்தகு பாத்திரங்களே தோன்றுவர். கதையின் நாயகி பாடல் காட்சிகளில் தோன்றினாலும் கவர்ச்சியான உடைகள், நடன அசைவுகள் அவற்றில் இடம் பெறாது. மேற்சொன்ன “தீய பெண்” பாத்திரங்கள் மட்டுமே இத்தகு பாடல்களில் தோன்றுவர். அவர்கள் மது அருந்துவது, பாலியல் இச்சையை வெளிப்படையாகக் காட்டுவது என்று காட்சிகள் அமைக்கப்பட்டன., ஜெயமாலினி போன்றோர் குத்தாட்டப் பாடல்களுக்கு புகழ்பெற்றவர்களாக இருந்தனர். 80களில் அனுராதா, சில்க் சுமிதா, டிசுக்கோ சாந்தி ஆகியோர் பெயர் பெற்றிருந்தனர். குத்தாட்டப் பாடல்களுக்கும் கவர்ச்சிக் காட்சிகளுக்குமென மட்டும் அறிமுகப்படுத்தப்பட்ட சிலுக்கு சுமிதா பெரும்புகழ் பெற்று கதாநாயகியாக நடிக்குமளவுக்கு உயர்ந்தார். இக்கட்டத்துக்குப் பின்னர் கதாநாயகியாக நடித்தவர்கள், தொழில் வாழ்க்கையில் சரிவு ஏற்பட்ட பின்னர், குத்தாட்டப் பாடல் நடிகைகளாக மாறத் தொடங்கினர். இவ்வாறு நாயகியாக இருந்து பின் குத்தாட்ட நடிகைகளாக மாறியவர்கள் மற்றும் கதாநாயகியாக இருந்துகொண்டு குத்தாட்டப் பாடல்களில் ஆடும் நடிகைகளில் குறிப்பிடத்தக்கவர்களின் பட்டியல் கீழ்வருமாறு ,
# குத்தாட்டப் பாடல்

## குத்தாட்டப் பாடல்களில் ஆடிய நடிகைகள் சிலர்

| நடிகை | திரைப்படம் | வருடம் | பாடல் |  |
| --- | --- | --- | --- | --- |
| குயிலி | நாயகன் | 1987 | நிலா அது வானத்து |  |
| கெளதமி | ஜென்டில்மேன் | 1993 | சிக்கு புக்கு ரயிலு |  |
| சிம்ரன் | அந்தப்புரம்/யூத் | 1999/2002 | மானா மதுரை மல்லிகை பூ/ஆல் தோட்ட பூபதி |  |
| மீனா | ஷாஜஹான் | 2001 | சரக்கு வச்சிருக்கேன் |  |
| நக்மா | தீனா | 2001 | வத்திகுச்சி பத்திக்காதுடா |  |
| ரீமா சென் | ஜே ஜே | 2003 | மே மாதம் 98ல் |  |
| மாளவிகா | சித்திரம் பேசுதடி | 2006 | வாளமீனுக்கும் |  |
| சிரேயா சரன் | சிவகாசி | 2005 | கோடம்பாக்கம் ஏரியா |  |
| நிகிதா துக்ரல் | சரோஜா | 2008 | கோடான கோடி |  |
| கிரண் | திருமலை | 2003 | வாடியம்மா ஜக்கம்மா |  |
| ரம்யா கிருஷ்ணன் | ரிதம் | 2000 | ஐயோ பத்திக்கிச்சு |  |
| ரம்யா கிருஷ்ணன் | பீமா | 2008 | ரங்கு ரங்கம்மா |  |
| கஸ்தூரி | தமிழ் படம் | 2010 | குத்து விளக்கு |  |
| லட்சுமி ராய் | பெண் சிங்கம் | 2010 | ஆடி அசையும் இடுப்பு | } |  
1999ல் மோனிஷா என் மோனலிசா என்ற திரைப்படம் மூலம் கதாநாயகியாக அறிமுகமாகி பின்னர் குத்தாட்ட நடிகையாக பத்தாண்டுகளுக்கு தமிழ்த் திரையுலகில் கொடிகட்டிப் பறந்தவர் மும்தாஜ். இவருக்கு குஷி(2000) படத்தின் *கட்டிப்புடி கட்டிப்புடிடா* பாடல் முலம் பிரபலமனார். அதன் பிறகு பட்ஜெட் பத்மநாபன் (2000), லூட்டி (2001), மிட்டா மிராசு(2001),அழகான நாட்கள் (2001), வேதம் (2001), ஏழுமலை (2002), மஹா நடிகன் (2003), லண்டன் (2005), ஜெர்ரி (2006),ராஜாதி ராஜா(2009) போன்ற படங்களில் இரண்டாம் கதாநாயகியாக நடித்து குத்தாட்டமும் ஆடியுள்ளார். ரோஜா கூட்டம் (2001), ஸ்டார் (2001), தேவதையை கண்டேன் (2004), ஏய் (2004), குத்து (2004) போன்ற படங்களில் குத்தாட்டம் ஆடியுள்ளார். பல ஆண்டுகளுக்கு பிறகு வீராசாமி (2007) படத்தில் கதாநாயகியாக நடித்துள்ளார்.  
இந்தித் திரைப்படங்களைப் போன்று, கதாநாயகிகளே குத்தாட்டப் பாடல்களில் தோன்றுவது தமிழ் திரைப்படத்துறையிலும் வழக்கமாகி விட்டது. இருப்பினும் முமைத் கான், ரகசியா போன்ற குத்தாட்ட நடிகைகள் தமிழ் திரைப்படங்களில் தொடர்ந்து தோன்றி வருகிறார்கள்.ரகசியா, வசூல்ராஜா எம்.பி.பி.எஸ்(2004) படத்தில் *சிரிச்சி சிரிச்சி வந்தா* பாடலுக்கு ஆடி அறிமுகமானார். அதன் பிறகு அட்டகாசம்(2004), பிப்ரவரி 14(2005), டிஷ்யூம்(2006) மற்றும் பல படங்களின் குத்தாட்டப்பாடல்களில் நடனமாடியுள்ளர்.  
இதேபோல் முமைத் கான், போக்கிரி(2007) படத்தில் *என் செல்லப்பேரு ஆப்பிள்* ,கந்தசாமி (2009) படத்தில் *என் பேரு மீனாகுமாரி * மற்றும் பல படங்களில் குத்தாட்டப் பாடல்களுக்கு நடனம் ஆடியுள்ளார். வேட்டையாடு விளையாடு(2006) படத்தில் *நெருப்பே* மற்றும் வில்லு(2009) படத்தில் *டாடி மம்மி* பாடல்களுக்கு,தனது தங்கை சபய்ன் கானுடன் இணைந்து நடனம் ஆடியுள்ளார். தொப்புள் நகை (Navel piercing) அணிந்த முதல் தென்னிந்திய குத்தாட்ட நடிகை என்ற பெருமை முமைத் கானுக்கு உண்டு.  
மும்பையை சேர்ந்த இரச்சனா மௌர்யா யாரடி நீ மோகினி (2008), சிலம்பாட்டம் (2008), யாவரும் நலம் (2009), துரோகி (2010), ஆயிரம் விளக்கு(2011) மற்றும் பல படங்களின் குத்தாட்டம் ஆடியுள்ளார். நான் அவன் இல்லை 2 (2009) படத்தின் 5 கதாநாயகிகளில் இவரும் ஒருவர்.  
தற்பொழுது குத்தாட்டப் பாடல்களுக்கு வரவேற்பு குறைந்து உள்ளது. 2011ல் வெடி,முரண்,ஆயிரம் விளக்கு,வேலூர் மாவட்டம் போன்ற திரைப்படங்களின் குத்தாட்டப் பாடல்கள் வரவேற்பு பெறவில்லை.இதற்கு ஒரு காரணம், இவை தேவையற்ற திணிப்பாக இந்தக்கால ரசிகர்களால் கருதப்படுகின்றன என்றும் மற்றோரு காரணமாக இந்த பாடல்கள் வெற்றிப் பாடல்கள் ஆவதில்லை என்றும் சொல்லப்படுகின்றன.
# நல்விளக்கனார்

**நல்விளக்கனார்** சங்ககாலப் புலவர்களில் ஒருவர். நற்றிணை 85 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம் பெற்றுள்ளது.
# நல்விளக்கனார்

## நற்றிணை 85 பாடல் தரும் செய்தி

தலைவன் ஊரில் கொடிச்சியர்(மலைமகளிர்) கிழங்கும் முள்ளம்பன்றிக் கறியும் விருந்து படைப்பார்களாம். அவன் தலைவியை நாடி வந்திருப்பதைத் தோழி தலைவிக்குச் சொல்லுகிறாள்.  
வரவேண்டாம் ஐய! ஊரார் அலர் தூற்றினாலும் பரவாயில்லை. புலிக்குப் பயந்து யானை தன் கன்றைப் பாதுகாத்துக்கொண்டே செல்லும் கொடுமையான வழியில் வாரற்க தில்ல.
# 2011

**2011** (MMXI) கிரெகோரியன் நாட்காட்டியில் ஒரு வெள்ளிக்கிழமையில் ஆரம்பமாகும் ஒரு சாதாரண ஆண்டு ஆகும். ஐக்கிய நாடுகள் சபை இவ்வாண்டை அனைத்துலக வனங்கள் ஆண்டாகவும், அனைத்துலக வேதியியல் ஆண்டாகவும் அறிவித்துள்ளது.
# 2011

## நிகழ்வுகள்

- சனவரி 1 - யூரோ வலயத்தின் 17வது உறுப்பு நாடாக எசுத்தோனியா இணைந்தது.
- சனவரி 3 - சிலியின் நடுப்பகுதியில் 7.1 அளவு நிலநடுக்கம் பதியப்பட்டது.
- சனவரி 8 - 1811 இல் தொலைந்த யூஎஸ்எஸ் ரிவெஞ்ச் என்ற அமெரிக்கப் போர்க்கப்பலின் எச்சங்கள் ரோட் தீவில் கண்டுபிடிக்கப்பட்டன.
- சனவரி 9 – தெற்கு சூடான் விடுதலைக்கான பொது வாக்கெடுப்பு நடத்தியது.
- சனவரி 9 - இலங்கையின் கிழக்கு மாகாணத்தில் பெரும் வெள்ளப்பெருக்கு ஏற்பட்டது. பலர் உயிரிழந்தனர்.
- சனவரி 10 - ஈரானில் பயணிகள் விமானம் விபத்துக்குள்ளாகியதில் 72 பேர் உயிரிழந்தனர்.
- சனவரி 11 - புவியைப் போன்ற மிகச்சிறிய கெப்லர்-10பி என்ற புறக்கோள் கண்டுபிடிக்கப்பட்டது.
- சனவரி 12 - ஆத்திரேலியாவின் குயின்ஸ்லாந்து மாநிலத்தில் இடம்பெற்ற வரலாறு காணாத வெள்ளத்தில்,குறைந்தது 18 பேர் உயிரிழந்தனர்.
- சனவரி 13 - பிரேசில் வெள்ளப்பெருக்கில் 500 இற்கும் அதிகமானோர் உயிரிழந்தனர்.
- சனவரி 14 - சபரிமலைக்கு அருகே கூட்ட நெரிசலில் சிக்கி குறைந்தது 100 பேர் உயிரிழந்தனர்.
- சனவரி 14 - துனீசியாவில் மக்கள் கொந்தளிப்பை அடுத்து அரசுத்தலைவர் சவுதி அரேபியாவுக்குத் தப்பியோடினார்.
- ஏப்ரல் 3 - கசக்ஸ்தான் நாட்டின் அதிபர் நுர்சுல்தான் நசர்பாயெவ் தேர்தலில் 95.5% வாக்குகள் பெற்று சாதனை படைத்தார்.
# 2011

## இறப்புகள்

- சனவரி - அரியான்பொய்கை செல்லத்துரை, ஈழத்துக் கலைஞர்
- சனவரி 7 - சிலோன் சின்னையா, இலங்கைத் தமிழத் திரைப்பட நடிகர் (பி. 1941)
- சனவரி 22 - அஸ்லம் கொகுகர், பாக்கித்தானியத் துடுப்பாட்டக்காரர் (பி. 1920)
- சனவரி 24 - பீம்சென் ஜோஷி, இந்துஸ்தானி இசைப் பாடகர் (பி. 1922)
- பெப்ரவரி 20 - மலேசியா வாசுதேவன், பாடகர், நடிகர்
- ஏப்ரல் 6 - கல்பகம் சுவாமிநாதன், வீணை இசைக்கலைஞர் (பி. 1922)
- ஏப்ரல் 6 - சுஜாதா, தமிழ்த் திரைப்பட நடிகை (பி. 1952)
- ஏப்ரல் 20 - ர. சு. நல்லபெருமாள், தமிழ் எழுத்தாளர்
- ஏப்ரல் 24 - சத்திய சாயி பாபா, ஆன்மிக குரு (பி, 1926)
- மே 1 - உசாமா பின் லாதின், அல்கைதா தலைவர் (பி. 1957)
- மே 1 - அலெக்ஸ், தமிழ்த் திரைப்பட நடிகர்
- மே 4 - கி. கஸ்தூரிரங்கன், தமிழக எழுத்தாளர் (பி. 1933)
- மே 11 - ஆ. ச. தம்பையா, தமிழக மருத்துவர் (பி. 1924)
- மே 21 - சுவாமி அஜராத்மானந்தா, மட்டக்களப்பு இராமகிருஷ்ண மட முதல்வர் (பி. 1950)
- சூன் 3 - இலியாசு காசுமீரி, அல்கைதா உறுப்பினர் (பி. 1964)
- சூலை 6 - கார்த்திகேசு சிவத்தம்பி, ஈழத்துத் தமிழறிஞர் (பி. 1932)
- சூலை 8 - கா. கலியபெருமாள், மலேசியத் தமிழறிஞர் (பி. 1937)
- செப்டம்பர் 18 - டி. கே. கோவிந்த ராவ் கருநாடக இசைக் கலைஞர் (பி. 1929)
# 2010கள்

**2010கள்** என்றழைக்கப்படும் பத்தாண்டு காலப்பகுதி 2010ஆம் ஆண்டு ஆரம்பித்து 2019-இல் முடிவடைந்தது.
# 2010கள்

## அரசியலும் போர்களும்

### பன்னாட்டுப் போர்கள்

- பயங்கரவாதத்துக்கு எதிரான போர் - 2001 முதல் இன்று வரை
- ஆப்கானித்தான் போர் -
2001 முதல் இன்று வரை
- ஈராக் போர் - 2003-2010 (2010 ஆகத்து 19 இல் அமெரிக்கப் போர்ப் படையினர் ஆப்கானித்தானில் இருந்து வெளியேறினர்.)
- அரபு-இசுரேலியப் பிரச்சினை - 20ம் நூற்றாண்டு - இன்று வரை
# 2010கள்

## அரசியலும் போர்களும்

### உள்நாட்டுப் போர்கள்

- மெக்சிக்கோவில் போதைப் பொருளுக்கெதிரான போர் (2006–இன்று வரை)
- வட மேற்குப் பாக்கித்தான் போர் (2004–இன்று வரை)
- சோமாலியாப் போர் (2009 – இன்று வரை)
- சாட் போர் (2005–இன்றுவரை)
# கதிர்காமம் (கோயில்)

**கதிர்காமம் கோயில்** (*Kataragama temple*, சிங்களம்: කතරගම) இலங்கையில் மிகவும் புகழ் பெற்ற புனித பாதயாத்திரை தலம். இலங்கையின் உள்ள சமயத் தலங்களில் ஒன்றான இது தமிழர்கள், சிங்களர், சோனகர் மற்றும் இலங்கை வேடுவர் போன்ற சமுதாயத்தைச் சார்ந்த மக்களால் வழிபடப்படுகிறது. இத்தள முருகனை **சிங்களர் வணங்கும் சிங்காரவேலர்** என்றும் போற்றப்படுகிறார்.
# கதிர்காமம் (கோயில்)

## வரலாறு

- கதிர்காம முருகனின் பெயர் தமிழ் மொழியில் **பண்டார நாயகன்** என்றும் சமசுகிருத மொழியில் **கதிர்காமன்** என்று அழைக்கப்படுகிறது.
- அப்பெயர் இத்தள முருகனுக்கு ஏற்பட காரணம் சிவபெருமானின் நெற்றிக்கண்ணில் இருந்து தீப்பொறியாக **(கதிர்)** சரவணப் பொய்கையில் உள்ள பொற்றாமரைக் குளத்தில் முருகப்பெருமான் அழகான முகத்தில் **(காமன்)** தோன்றியதால் இத்தளத்திற்கு **கதிர்காமம்** என்ற பெயரும் முருகனுக்கு **கதிர்காமன்** என்ற பெயரும் ஏற்பட்டது.
- அவையெல்லாம் இத்தள முருகனின் குணாதிசயங்கள், லீலைகள், வீரசெயல்களை வெளிப்படுத்தும் பெயர்களாகும். இக்கோயிலில் அருள்பாலிக்கும் முருகனை வழிபடச் செல்வதை கதிர்காம யாத்திரை என்பர். கிட்டதட்ட 2500 ஆண்டுகளுக்கு முன் தமிழ் மன்னனான எல்லாளனுடனான போரில், சிங்கள மன்னனான துட்டைகைமுனு இக்கோயிலில் நேர்த்திக்கடன் வைத்ததாகவும், போரில் வென்ற பின்னர், இக்கோயிலில் நேர்த்திக்கடனை நிறைவேற்றியதாகவும் மகாவம்சம் நூலில் குறிப்புகள் உள்ளன. அதேவேளை இக்கோயிலின் வரலாறு அதற்கும் முன்னதான நீண்ட வரலாற்றைக் கொண்டது என்பது குறிப்பிடத்தக்கது.
# கதிர்காமம் (கோயில்)

## கோயில் அமைப்பு

ஏழுமலைகளில் ஒன்றின் மீது கதிர்காமக் கந்தனின் காட்சி கொடுத்ததின் ஞாபகார்த்தமாகவும் மாணிக்க கங்கையின் இடது கரையோரத்தில் வள்ளியை மணம் புரிந்ததைக் குறிக்கு முகமாகவும் கதிர்காமக்கோயில் அவன் பெயரில் கட்டப்பட்டது. முக்கால் ஏக்கர் நிலப்பரப்பில் உள்ள கோயில் சுற்றுமதில் 6 அடி உயரத்தில் செங்கட்டியால் கட்டப்பட்டுள்ளது. சதுரவடிவிலுள்ள கோயில் வீதியில் சிறிய கோயில்கள் உள்ளன. கதிர்காமக் கந்தனின் அண்ணன் கணபதிக்கும் மூத்த மனைவி தெய்வயானைக்கும் தனித்தனிக் கோயில்கள் உள்ளன. ஞான சொரூபியான பிள்ளையார் கோயிலுக்குப் பக்கத்தில் அழகும் பொலிவுங் கொண்ட அரசமரமுண்டு. இவ்வரசு புத்தருக்கும் விஷ்ணுவுக்கும் புனிதமானது. மகாதேவாலயத்திற்கு இருவாசல்கள் உள்ளன. தெற்கேயுள்ள பிரதான வாசல் வில்போன்று வளைந்த அலங்கார முகப்பைக் கொண்டது. பக்கத்தே சிறு கதவுண்டு. தேவாலயத்திற்கு எதிரே கந்தனின் இரண்டாவது மனைவி வள்ளியம்மாவின் கோயில், இக்கோயிலுக்கு இட்டுச்செல்லும் வழி 300 யார் நீளமும் 20 யார் அகலமும் உடையது.
# கதிர்காமம் (கோயில்)

## கருவறையின் சிறப்பு

ஆதிமூல அறைக்குள் பக்தர்கள் செல்ல முடியாது. திரையால் மூடி மறைக்கப்பட்டுள்ளது. இது பரமரகசியமான புனிதத்துவம்மிக்க இடம். காற்றோ, வெளிச்சமோ உட்புகாதமுறையில் சாளரமோ, துவாரங்களோ இல்லாமல் கட்டப்பட்டுள்ளது. இவ்வறைக்கும் மத்திய அறைக்குமிடையே சிறுகதவுண்டு. யாரும் இங்கே செல்லமுடியாது. பூசகர் மட்டும் பக்தி சிரத்தையுடன் செல்வார். பக்தர்கள் தத்தம் காணிக்கைகளைச் செலுத்துவதற்கு மத்திய அறைக்கு அப்பால் செல்லமுடியாது
# கதிர்காமம் (கோயில்)

## விழாக்கள்

### வருடாந்த பெருவிழா

பிரசித்தி பெற்ற கதிர்காம வருடாந்தப் பெருவிழாவின் போது, தாமிரத்திலோ தங்கத்தட்டிலோ எழுதப்பட்ட பரமரகசியமான மந்திர சக்திவாய்ந்த யந்திரத்தைக்கொண்ட வெண்துகிலால் மூடிய பேழையை யானை சுமந்து ஊர்வலம் வரும். விவரிக்க முடியாத சூட்சுமசக்தி எங்கும் நிலவுகிறது. பக்திமேலீட்டினால் சிலர் விழிநீர்மல்கப்பாடி ஆடுகின்றனர். இன்னும் சிலர் உருண்டும் புரண்டும் உடலை வாட்டி வதைத்துத் தம்பாவங்களுக்கெல்லாம் கழுவாய் தேடுகின்றனர்.வருடாந்தப் பெருவிழா தீர்த்தத் திருவிழாவுடன் முடிவுறும். வானசாத்திரத்தையொட்டி மிக நுண்ணிய முறையில் கணிக்கப்பட்ட பூரணையன்று கந்தன் தீர்த்தமாடுவான். மாணிக்கங்கையாற்றின் நீர்ப்பரப்பில் பூசையில் வைக்கப்பட்ட வாளினாலோ அல்லது களியினாலே வட்டமிட்டு தண்ணீரை வெட்டுவார்.
# கதிர்காமம் (கோயில்)

## விழாக்கள்

### பிற விழாக்கள்

ஆடித்திருவிழா ஆடி அமாவாசையில் தொடங்கி முழு நிலவு முடிய நடைபெறும். இதுபோன்றே கார்த்திகை மாதத்தில் நடைபெறும் தீபத்திருவிழாவும் சிறப்பாகக் கொண்டாடப்படுகிறது. தமிழ்ப்புத்தாண்டு பிறப்பு, தை மாதப்பிறப்பு, மாசிமகம், வைகாசி விசாகம் போன்ற நாட்களிலும் சிறப்பாக விழா எடுக்கப்பட்டு வருகின்றன.
# கதிர்காமம் (கோயில்)

## பாடியோர்

அருணகிரிநாதர் இத்தலத்தினை வணங்கி வழிபட்டு 25க்கும் மேற்பட்ட திருப்புகழ் மாலைகளைப் பாடியுள்ளார்.
# கதிர்காமம்

**கதிர்காமம்** (*Kataragama*) (சிங்களம்:කතරගම) என்பது இலங்கையின் பௌத்தர்களுக்கும், இந்துக்களுக்கும், பழங்குடி வேடுவர்களுக்குமான ஒரு புனித யாத்திரை நகரமாகும். தென்னிந்தியாவிலிருந்தும் இங்கு வருகின்றனர். இந்த நகரத்தில் கதிர்காமம் கோயில் உள்ளது. இது கந்தக் கடவுளுக்கு அர்ப்பணிக்கப்பட்ட ஒரு ஆலயமாகும். கதிர்காமன் தெய்வம் என்றும் அழைக்கப்படுகிறது. கதிர்காமம் இலங்கையின் ஊவா மாகாணத்தின் மொனராகலை மாவட்டத்தில் அமைந்துள்ளது. இது இலங்கைத் தலைநகர் கொழும்பிலிருந்து 228 கி.மீ. தொலைவிலுள்ளது. இது இடைக்காலத்தில் ஒரு சிறிய கிராமமாக இருந்தபோதிலும், இன்று இது இலங்கையின் தென்கிழக்கு பிராந்தியத்தில் காடுகளால் சூழப்பட்ட வேகமாக வளர்ந்து வரும் நகரமாகும்.  
கிமு 6ஆம் நூற்றாண்டில் பிராந்திய மன்னன் மகாசேனனால் கட்டப்பட்டதாக நம்பப்படும் பண்டைய கிரி விகாராமும் பௌத்தத் தாது கோபுரமும் இப்பகுதியின் முக்கிய ஈர்ப்பாகும் இந்த நகரம் கி.மு.வில் கடந்த நூற்றாண்டுகளுக்கு முந்தைய ஒரு மதிப்புமிக்க வரலாற்றைக் கொண்டுள்ளது. உருகுணை இராச்சியத்தின் ஆட்சிக் காலங்களில் பல சிங்கள மன்னர்களின் அரசாங்க இருக்கையாக இருந்துள்ளது. 1950களிலிருந்து, பொதுப் போக்குவரத்து, மருத்துவ வசதிகள், வணிக மேம்பாடு, விடுதி சேவைகளில் அடுத்தடுத்த அரசாங்கங்கள் முதலீடு செய்ததன் மூலம் நகரம் பல முன்னேற்றங்களை அடைந்துள்ளது. இது பிரபலமான யலா தேசிய வனத்தை அடுத்துள்ளது.
# கதிர்காமம்

## பெயர்க்காரணம்

பொ.ச. 6ஆம் நூற்றாண்டில் பாளி மொழியில் தொகுக்கப்பட்ட மகாவம்சத்தில் இந்தக் கிராமத்தைப் பற்றிய முதல் குறிப்பு உள்ளது. அது இந்த இடத்தை *கசரகாமம்* என்று குறிப்பிடுகிறது . இலங்கையின் சிறீ மகாபோதி திருவிழாவிற்கு அசோகனின் மகளான சங்கமித்தை வந்தபோது கசரகாம பிரபுக்களும் பங்கேற்றார்கள் என மகாவம்சத்தில் குறிப்பிடப்பட்டுள்ளது. சில அறிஞர்கள் கார்த்திகேய கிராமத்திலிருந்து கதிர்காமம் என்ற பெயர் வந்ததாக கூறுகின்றனர். அதாவது கார்த்திகேயன் கிராமம் என்று பொருள்படும். இது பாளியில் கசரகாமம் என்று மருவி பின்னர் கதிர்கிராமமாக உருவானது. இருப்பினும், அனைத்து அறிஞர்களும் இந்த விளக்கத்தை ஏற்கவில்லை.  
கசரகாமத்தின் சிங்களப் பொருள் "பாலைவனத்திலுள்ள கிராமம்" எனப்படும். இது வறண்ட பகுதியில் அமைந்திருப்பதால், கசரம் என்ற வார்த்தைக்கு "பாலைவனம்" என்றும் காமம் என்றால் "கிராமம்" எனவும் பொருள் வந்திருக்கலாம். ஒரு நாட்டுப்புற சொற்பிறப்பியல் படி, கதிர்காமம் என்ற தமிழ் பெயர் "கதிர்" (ஒளியின் மகிமை ), "காமம்" (காதல்) ஆகிய இரண்டு சொற்களின் கலவையிலிருந்து உருவானதாகக் கூறப்படுகிறது. இது புராணத்தின் படி "முருகனின் ஒளியானது வள்ளியுடன் கலந்தது " எனப் பொருள் தருகிறது.  
சிவபெருமானின் நெற்றிக்கண்ணில் இருந்து தீப்பொறியாக (கதிர்) சரவணப் பொய்கையில் உள்ள பொற்றாமரைக் குளத்தில் முருகப்பெருமான் அழகான முகத்தில் (காமன்) தோன்றியதால் இத்தளத்திற்கு கதிர்காமம் என்ற பெயரும் முருகனுக்கு கதிர்காமன் என்ற பெயரும் ஏற்பட்டது.  
பழங்குடி வேடுவச் சமூகம் இந்த தெய்வத்தை ஓ 'வேதா அல்லது ஓய வேதா என்று குறிப்பிடுகிறது. அதாவது "நதி வேட்டைக்காரன்" என்று பொருள். இந்த இடத்திற்கு வருகை தந்த இலங்கைச் சோனகர்கள் அல்-கிள்ரு என்றழைக்கப்பட்ட ஒரு முஸ்லிம் துறவிக்கு மரியாதை செலுத்தினர். அவர்கள் கூற்றுப்படி இந்த இடத்தில் இசுலாமிய சன்னதிக்கு அவரது பெயரைக் கொடுத்தனர். எனவே இந்த இடத்திற்கு அப்பெயர் வந்ததாகவும் கூறுகிறார்கள்.
# கதிர்காமம்

## வரலாறு

### ஆரம்பகால வரலாறு

கதிர்காமத்தின் பொதுச் சுற்றுப்புறம் குறைந்தது 125,000 ஆண்டுகளுக்கு முன்னர் இங்கு மனிதன் வாழ்ந்ததற்கான ஆதாரங்களை அளித்துள்ளது. இது பழைய கற்காலத்திற்கும் புதிய கற்காலத்திற்கு இடைப்பட்ட கற்கால வாழ்விடங்களுக்கான ஆதாரங்களையும் அளித்துள்ளது.
# கதிர்காமம்

## வரலாறு

### வரலாற்றுக் காலம்

வரலாற்றுக் காலத்தில், பொதுப் பகுதி நீர் பாதுகாப்பும், அதனுடன் தொடர்புடைய நெல் சாகுபடிக்கான சிறிய நீர்த்தேக்கங்களால் வகைப்படுத்தப்பட்டது. 6ஆம் நூற்றாண்டில் எழுதப்பட்ட மகாவம்சத்தில் "கசரகாமம்" எனக் குறிப்பிடப்பட்டுள்ளது. கி.மு 288 இல் அசோகனின் பௌரியப் பேரரசிலிருந்து அனுப்பப்பட்ட புனிதமான அரச மரக்கன்றுகளைப் பெற முக்கியமான பிரமுகர்கள் கசரகிராமம் வந்தனர் என அது நகரத்தைப் பற்றிக் குறிப்பிடுகிறது.  
இது உருகுணை இராச்சியத்தின் மன்னர்களின் காலத்தில் தலைநகராக இருந்துள்ளது. தென்னிந்திய மன்னர்கள் வட இலங்கைக்குப் படையெடுத்தபோது இது வடக்கிலிருந்த பல மன்னர்களுக்கு அடைக்கலம் கொடுத்தது. 13ஆம் நூற்றாண்டில் இப்பகுதி கைவிடப்பட்டதாக நம்பப்படுகிறது.
# கதிர்காமம்

## கதிர்காமம் கோயில்

இலங்கையிலும், தென்னிந்தியாவிலும் தமிழ் இந்துக்கள் இந்த இடத்தை கதிர்காமம் என்று குறிப்பிடுகின்றனர். கதிர்காமன் சைவக் கடவுளான முருகனுடன் தொடர்புடைய பெயராகும். தென்னிந்தியாவின் சைவ இந்துக்கள் இவரை சுப்ரமண்யர் என்றும் அழைக்கிறார்கள். இவர் கந்தசாமி, கதிரதேவன், கதிரவேல், கார்த்திகேயன், தாரகாசிதன் என்று அழைக்கப்படுகிறார். இந்தப் பெயர்களில் சில கதிர்காமத்திலிருந்து வேரான கதிரிலிருந்து பெறப்பட்டவை. "கதிர்" என்றால் உருவமற்ற ஒளி எனப்பொருள். தெய்வம் ஆறு முகங்கள் மற்றும் பன்னிரண்டு கைகள் அல்லது ஒரு முகம் மற்றும் நான்கு கைகளால் சித்தரிக்கப்பட்டுள்ளது. முருகன் மீதான அன்பின் காரணமாகவும், வினைப்பயன்களைத் தீர்ப்பதற்காகவும், பக்தர்கள் தம் கன்னங்களிலும், நாக்கிலும் கூரிய வேல்களால் குத்திக் கொண்டு, முருகன் சிலையைச் சுமந்து செல்லும் பெரிய தேர்களை பெரிய கொக்கிகள் கொண்டு முதுகின் தோலால் துளைத்துக் கொள்வார்கள். இந்த நடைமுறை அலகு குத்துதல் (காவடி) என்று அழைக்கப்படுகிறது.
# கதிர்காமம்

## கதிர்காமம் கோயில்

### புத்த கதிர்காமம்

கதிர்காமத் தெய்வம் பௌத்த மதத்தின் பாதுகாவல் தெய்வம் என்றும் அவர் கதிர்காமக் கோவிலின் தலைமைத் தெய்வம் என்றும் இலங்கையின் பல சிங்கள பௌத்தர்கள் நம்புகின்றனர். இலங்கையில் பார்வையிட வேண்டிய பௌத்த யாத்திரைக்கான 16 முக்கிய இடங்களில் இதுவும் ஒன்றாகும். இலங்கை வரலாற்று ஏடான மகாவம்சத்தின்படி, கௌதம புத்தர் வட இந்தியாவில் ஞானம் பெற்ற போதி மரத்தின் கிளைக் கன்றுகளை 2,300 ஆண்டுகளுக்கு முன்பு அனுராதபுரம் நகரத்திற்கு கொண்டு வரப்பட்டபோது, கதிர்காமத்தைச் சேர்ந்த போர்வீரர்களோ அல்லது சத்திரியர்களோ மரியாதை செலுத்தினர்.  
கதிர்காமம் கோயிலுக்குப் பின்னாலுள்ள அரசமரம் இலங்கையின் அனுராதபுரத்திற்கு கொண்டுவரப்பட்ட சிறீ மகாபோதியின் எட்டு மரக்கன்றுகளில் ஒன்றாகும். இந்த மரம் கிமு 3 ஆம் நூற்றாண்டில் நடப்பட்டது.
# கதிர்காமம்

## மக்கள் தொகை

நகரம் கைவிடப்பட்டதிலிருந்து, 1800களில் கிராமத்தில் குறைந்த அளவே மக்கள் தொகை இருந்தது. 1950களில் இருந்து நரில் மக்கள் தொகை அதிகரித்துள்ளது. அருகிலுள்ள தஞ்சநகரத்தில் வசிக்கும் இலங்கைத் தமிழர்களைத் தவிர பெரும்பாலான குடியிருப்பாளர்கள் சிங்களவர்கள். ஆண்டுதோறும் சூலை, ஆகத்து மாதங்களில் நடைபெறும் திருவிழாவின்போது இங்கு பல இலட்சம் மக்கள் ஒன்று கூடுகின்றனர்.  
2010 கணக்கெடுப்பின்படி நகரத்தின் தற்போதைய மொத்த மக்கள் தொகை 20,000 ஆகும்.
| - | சிங்களவர் | 19,812 | 94.64 |
| --- | --- | --- | --- |
| இலங்கைத் தமிழர் | 921 | 4.40 |  |
| மலையகத் தமிழர் | 56 | 0.27 |  |
| இலங்கைச் சோனகர் | 108 | 0.51 |  |
| மற்றவர்கள் ( பரங்கியர், மலாய் மக்கள் உட்பட) | 38 | 0.18 |  |
| மொத்தம் | 20,935 | 100 |  |
# கதிர்காமம்

## போக்குவரத்து

இங்கு வருகை தரும் பலரும் வாகனங்களில் பயணம் செய்கிறார்கள். இன்றும், நவீன போக்குவரத்து இருந்த போதிலும், நூற்றுக்கணக்கான அர்ப்பணிப்புள்ள யாத்ரீகர்கள் பாதயாத்திரையாகவே பயணம் செய்யும் பழங்கால நடைமுறையிலேயே வந்து செல்கிறார்கள்.
# பால்வினைத் தொழில்

**பால்வினைத் தொழில்** (*prostitution*) என்பது பணம் அல்லது வேறு வெகுமதிகளுக்காக பாலியற் சேவைகளை வழங்குதல் ஆகும். பெண்களே பெருமளவில் பாலியற் தொழிலாளிகளாகக் காணப்படுகின்ற போதிலும் குறிப்பிடத்தக்க அளவில் ஆண்களும் ஈடுபடுகின்றனர். பாலியற் தொழில் சில நாடுகளில் ஏற்றுக் கொள்ளப்பட்டுள்ளது. சில முஸ்லிம் நாடுகளில் மரண தண்டனை கூட வழங்கப்படுமளவு தடை செய்யப்பட்டுள்ளது.
# நல்வேட்டனார்

**நல்வேட்டனார்** சங்ககாலப் புலவர்களில் ஒருவர். 5 பாடல்கள் இவர் பாடியனவாகச் சங்கநூல்களில் உள்ளன. அவை குறுந்தொகை 341, நற்றிணை 53, 210, 292, 349 ஆகியவை. இவை அனைத்தும் அகத்திணைப் பாடல்கள்.  
நல்ல வேட்கை உள்ளவராக இவர் கூறும் சில உலகியல் நெறிகள் நம்மைச் சிந்திக்க வைக்கின்றன. இவரது இந்த நல்ல வேட்கையால் இவரது பெயர் நல்வேட்டனார் என அமைந்ததாகவும் கொள்ளலாம்.
# நல்வேட்டனார்

## பாடல்களில் நல்வேட்டனார் சொல்லும் செய்தி

### உலகியல்

- 'பெரியோர் நெஞ்சத்துக் கண்ணிய ஆண்மை கடவது அன்று' (பெரியவர்களின் ஆண்மை கட்டுப்படாது போலும்) - குறுந்தொகை 341
- சேர்ந்தோரின் துன்பத்திற்கு அஞ்சி இரக்கம் கொண்டு போக்குவதே சான்றோர் செல்வம் - நற்றிணை 210
# நல்வேட்டனார்

## பாடல்களில் நல்வேட்டனார் சொல்லும் செய்தி

### செஞ்சொல்

- புன்கண் = துன்பம்
- மென்கண் = இரக்கம்
# நல்வேட்டனார்

## பாடல்களில் நல்வேட்டனார் சொல்லும் செய்தி

### குறுந்தொகை 341

- திணை - நெய்தல்
மீள்வேன் என்ற கார்ப்பருவத்திலும் தலைவன் மீளாமை கண்டு தலைவி கவலைப்படுவாள் என்று எண்ணித் தோழி தலைவிக்கு ஆறுதல் தரும் வகையில் சொல்கிறாள்.  
குரவ மரம் படர்ந்து பூத்திருக்கிறது. புன்க மரம் பொறிப் பொறியாய்ப் பூத்திருக்கிறது. இப்போதும் அவர் வந்து என்னைப் பேணவில்லை. என்றாலும் நான் நெஞ்சைக் கல் போல் வலிதாக்கிக்கொண்டு வாழ்கிறேன்.
# நல்வேட்டனார்

## பாடல்களில் நல்வேட்டனார் சொல்லும் செய்தி

### நற்றிணை 53

- திணை - குறிஞ்சி
தலைவியின் காதல் அன்னைக்குத் தெரிந்துவிட்டதோ என்னவோ? என்ன நினைத்திருக்கிறாளோ தெரியவில்லை. பெருமழை பொழிந்திருக்கும் நள்ளிரவில் 'கான்யாறு மூலிகை இலைகளையும், பூக்களையும் அடித்திழுத்துக்கொண்டு வருகிறது. அது உன் பனி(மனநடுக்கம்) போக்கும் மருந்தாக அமையும். அதனை குளுமையோடு உண்டு, அதில் நீராடிவிட்டு வாருங்கள்' என்கிறாள்.
# நல்வேட்டனார்

## பாடல்களில் நல்வேட்டனார் சொல்லும் செய்தி

### நற்றிணை 210

- திணை - மருதம்
தோழி தலைமகனை நெருங்கி வற்புறுத்தும் சொற்கள் இவை. சேர்ந்தோரின் துன்பத்தைப் போக்கும் இரக்கமே சான்றோரின் செல்வம் ஆகும். ஊர! கூடையில் விதை கொண்டு சென்றவர் விதைத்துவிட்டு மீளும்போது அக் கூடையில் மீனோடு திரும்புவது உன் நாட்டு வளம். (நீ பரத்தையோடு மீண்டுவிடாதே) உன்னைச் சேர்ந்த என் துன்பத்தைப் போக்கு.
# நல்வேட்டனார்

## பாடல்களில் நல்வேட்டனார் சொல்லும் செய்தி

### நற்றிணை 292

- திணை - குறிஞ்சி
தலைவனை இரவில் வரவேண்டாம் என்று தலைவியும் தோழியும் கூறுகின்றனர். தமாலம் கொடியை இடுப்பில் கட்டிக்கொண்டு பாறை இடுக்குகளுக்கு இறங்கி வழியில் தேன் எடுத்துக்கொண்டிருப்பர். யானைகள் தமக்குள் சண்டையிட்டுக்கொண்டிருக்கும். குறுக்கிடும் கான்யாற்று வழியில் கராம்முதலைகள் இரை தேடிக்கொண்டிருக்கும். இப்படிப்பட்ட வழியில் இரவில் இவளை அடைய இரவில் வரவேண்டாம்.
# நல்வேட்டனார்

## பாடல்களில் நல்வேட்டனார் சொல்லும் செய்தி

### நற்றிணை 349

- திணை - நெய்தல்
தலைமகள் தோழியிடம் சொல்கிறாள்.  
நானோ அவர் உறவை ஊர் அறிந்துவிடுமோ என்று எண்ணித் துன்புற்றுக்கொண்டிருக்கிறேன். அவரோ போரில் புண்பட்டுக் கிடப்பவரைச் சுற்றிப் பேய் திரிவது போல என்னைச் சுற்றிச் சுற்றித் திரிகிறார். என்ன செய்வேன்?
# நல்வேட்டனார்

## பாடல்களில் நல்வேட்டனார் சொல்லும் செய்தி

### நற்றிணை 349

#### விளையாட்டு

கானல் நிலத்தில் அடும்பு மலர் கொய்தல், கழி நிலத்தில் தாழம்பூ பறித்தல், நீர்நிலையில் நெய்தல் பூ பறித்தல் போன்ற விளையாட்டுகளில் தேரில் வந்த அவர் இறங்கி நடந்துவந்து தலைவியோடு விளையாடுகிறார்.
# மாங்காடு (புதுக்கோட்டை)

**மாங்காடு** (ஆங்கிலம் :*Mangadu*), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் ஆலங்குடி வட்டத்தில் அமைந்துள்ள ஒரு ஊராட்சி ஆகும்.
# மாங்காடு (புதுக்கோட்டை)

## மாங்காடு உருவான வரலாறு

மா, பலா, வாழை எனும் முக்கனிகள் சிறந்து விளங்கும் ஊர் இவ்வூர், இவ்வூரின் பெயர் மாங்காடு, மான்கள் அதிகம் வாழ்ந்ததால் மான்காடு என்ற பெயர் மருவி மாங்காடு என வந்தது என்றும், மாமரங்கள் ஊரில் நிறைந்து இருப்பதால் மாங்காடு என்று பெயர் பெற்றது என்றும், ஊர் எங்கும் மயில்கள் நிறைந்து காணப்படுவதால் இவ்வூர் மயில்காடு என்பது மருவி மாங்காடு என பெயர் பெற்றது எனவும் கூறப்படுகிறது.இவூர் தானமை நாட்டுக்கு உட்பட்ட கிராமம்.
# மாங்காடு (புதுக்கோட்டை)

## மாங்காடு உருவான வரலாறு

### மாங்காடு வடகாடு உறவுமுறை

மாங்காடு என்ற கிராமம் ஆதி காலத்தில் உருவானது. இங்கு இரண்டு சகோதரர்கள் இருந்ததாகக் கூறப்படுகிறது. அதில் ஒருவருக்கு
மாங்காடு ஒருவருக்கு வடகாடு என்று வகுத்துக்கொண்டனர். இரண்டு ஊர் மக்களும் சகோதரர்களாக இருக்கின்றனர்.
# மாங்காடு (புதுக்கோட்டை)

## ஆலயம் மற்றும் விழாக்காலங்கள்

### அருள்மிகு ஸ்ரீ முத்துமாரி அம்மன் திருத்தலம்

ஆண்டுதோறும் சித்திரை மாதத்தில் **அருள்மிகு ஸ்ரீ முத்துமாரி அம்மன்** ஆலயத்தில் காப்பு கட்டி 10-14 நாட்கள் திருவிழா நடைபெறும். 8ம் நாள் பொங்கல் விழாவும் 9ம் நாள் அருள்மிகு ஸ்ரீ முத்துமாரி அம்மன் வைர தேர்பவனி திருவிழாவும் 10ம் நாள் அம்மன் மஞ்சள் தீர்த்த உற்சவத்திருவிழாவும் வெகுவிமர்சியாக நடைபெறும். உலகத்தரம் வாய்ந்த கண்கவர் வான வேடிக்கையும் அப்போது இதே கிராமங்களைச் சேர்ந்த 4 வகையறாக்களால் பல வெவ்வேறு சினிமா சார்ந்த நிகழ்ச்சிகள் அரங்கேற்றப்படும். திருமணஞ்சேரி என்ற புகழ்பெற்ற புனித தலம் இவ்வூரிலிருந்து சுமார் 8 கி.மீ. வடக்கில் உள்ளது.
# மாங்காடு (புதுக்கோட்டை)

## ஆலயம் மற்றும் விழாக்காலங்கள்

### அருள்மிகு ஸ்ரீ முத்துமாரி அம்மன் திருத்தலம்

#### மஞ்சள் தீர்த்த உற்சவத்திருவிழா

அம்மனுக்கு அபிசேக ஆராதனையும் அதனை தொடர்ந்து அம்மன் வீதிஉலா கட்சிகள் நடைபெறும். அதில் அம்மன் அழகிய கோலத்தில் காட்சி அளிக்ப்பார். தேரைச் சுற்றி மஞ்சள் தீர்த்தம் பெரிய அண்டாக்களில் வைக்கப்பட்டு இருக்கும். அதனை தொடர்ந்து கலை நிகழ்ச்சிகள் நடைபெறும்.
# மாங்காடு (புதுக்கோட்டை)

## அருள்மிகு விடங்கேஸ்வரர் திருத்தலம்'

மாங்காட்டின் தென்மேற்கு மூலையில் அமைந்துள்ள இந்த ஆலயம் 1000 ஆண்டு பழமைவாய்ந்தது. அருள்மிகு வர்த்தனாம்பிகை சமேத, விடங்கேஸ்வரர் திருக்கோயில் பலநூறு ஆண்டுகள் கடந்து மிகவும் பழமை வாய்ந்தது. பாண்டிய மன்னரால் கட்டப்பெற்று சிறப்புற்று விளங்கி வருகிறது. இக்கோயில். இங்கு சிவனும் நவக்கிரகங்களும் முருகன் தெய்வானை, வள்ளியுடனும் வர்த்தநாம்பிகை என பல பரிகார விருப்ப தெய்வங்களும் உள்ளன. இக்கோவிலின் முன்பு குளமும் வயல்வெளிகளும் மிக அழகான காட்சியாக இருக்கின்றன.  
இவ்வாலயம் பெரியகுளத்தின் கரையில் அமைந்துள்ளது. இக்குளம் முன் காலத்தில் திருமுத்திகுளம் என்று பெயர் இருந்தது. நாளடைவில் இப்பெயர் மருவி திருமுச்சிகுளம் என்று அழைக்கப்படுகிறது. கோவில் முன் உள்ள குளம் திருக்குளம் என்று அந்த தீர்த்தத்தை கோவிலின் பயன்பாட்டுக்கு பயன்படுகிறது.
பருவகால மாறுதலில் பூமியின் சுழற்சியில் உத்திராயண காலத்தில் சூரியனின் ஒளிக்கதிர்கள் சிவலிங்கத்தின் மீது விழுந்து பிரதிபலிப்பது இத்தலத்தின் சிறப்பம்சமாகும். இந்நிகழ்வு நவகிரகங்களில் ஒன்றான சூரியன் சிவபெருமானை பூஜித்த தலம் என்பதற்கு சான்றாக அமைந்துள்ளது.  
மேலும் **ஐம்பெறும்காப்பியங்களில்** முதன்மையான இளங்கோவடிகளின் **சிலப்பதிகாரத்தில்** காவேரி பூம்பட்டினத்தில் இருந்து நடைப்பயணமாக மதுரை நோக்கி **கவுந்தியடிகள்,கோவலன்,கண்ணகி** ஆகிய மூவரும் இவ்வூர் வழியாக வரும்போது இவ்வாலயத்தின் அருகில் வாழ்ந்த அந்தணர் குலத்தைச் சேர்ந்த**(மறையோன்)** ஒருவர் மதுரை பாண்டிய மன்னரை புகழ்ந்து பாடக்கேட்டு அருகில் சென்ற கோவலன் அவரிடம் சென்று மதுரை மன்னரைப் புகழ்ந்து பாடும் அந்தணரே மதுரைக்குச் செல்லும் வழியாது என கேட்டதாகவும் அந்தணர் அவர்களுக்கு கொடும்பாளூர் வழியாக செல்லலாம் என வழி கூறியதாக சிலப்பதிகாரத்தில் காடுகாண் காதையில் **இளங்கோவடிகளின் மாங்காட்டு மறையோன்** என்ற வரிகளின் மூலம் குறிப்பிட்டுள்ளார். இதன்மூலம் இங்கு தங்கி இருந்த அந்தணர் சிறப்பும் விளங்குகிறது.  
இந்நிகழ்ச்சிகள் மூலம் இத்திருத்தலம் சிலப்பதிகார காலத்திற்கு முற்பட்டது என தெரியவருகிறது.
# மாங்காடு (புதுக்கோட்டை)

## மத நம்பிக்கை

இப்பகுதி மக்கள் பெரும்பாலும் இந்து சமயத்தையே பின்பற்றுகின்றனர். இருந்தும் இந்து சமய சடங்குகளை குறிப்பாக திருமண சடங்குகளில் பின்பற்றப்படும் புரோகிதர், கோமம், பற்பல பூஜைகள் போன்றவைகளை பின்பற்றுவது இல்லை. அனைத்து மக்களும் முத்தரையர் சமூகத்தை சேர்ந்தவர்கள். மேலும் பல சமுதாய மக்கள் எண்ணிக்கையில் குறைவாக காணப்படுகின்றனர்.
# மாங்காடு (புதுக்கோட்டை)

## மாங்காட்டின் தொழில்

இங்குள்ள மக்கள் அனைவரும் விவசாயத்தையே நம்பி வாழ்கின்றனர். அதுவே அவர்களின் வாழ்வாதாரம். இங்கு முக்கியமாக கடலை, சோளம், வாழை, கரும்பு, பல வகையான மலர்கள் (மல்லிகை, அரும்பு, ரோஜா, முல்லை), பல வகையான காய்கறிகள் (கத்தரிக்காய், புடலங்காய், பாவை, பயறு வகைகள்) போன்ற பயிர்கள் சாகுபடி செய்யப்படுகின்றன. தற்போது நிலத்தடிநீர் மட்டமானது 250 அடி வரை சென்றுள்ளது. வானம் பார்த்த பூமி்யாக இருந்து வந்த இப்பகுதி தற்போது பச்சை நிறமாக காட்சியளிக்கிறது. நிலத்தடி நீர் மட்ட மாறுபாடானது மழைக் காலங்களில் 12.08 மீட்டர் ஆகவும் கோடை காலங்களில் 24.49 மீட்டர் ஆகவும் உள்ளது.
# மாங்காடு (புதுக்கோட்டை)

## மாங்காட்டில் ஆழ்குழாய் கிணறுகள்

இந்தவகை கிணறுகள் (1970-1971)ஆம் ஆண்டு காலத்தில் இப்பகுதிக்கு அறிமுகப்படுத்தப்பட்டது. இதற்கு முக்கிய காரணம் ongg அனைத்து இடங்களிலும்
இவ்வகையான கிணறு அமைத்து எண்ணெய் வளம் உள்ளதா என்று ஆராய்ச்சி செய்தனர் அதனைத்தொடர்ந்து இப்பகுதில் பூமிக்குஅடியில் நல்ல நிரோட்டம் உள்ளது என்பது தெரிந்தது.
பின்பு ஒவ்வொருவராக இக்கிணறு அமைக்கும் முயற்சியில் ஈடுபட்டனர். அந்த காலகட்டத்தில் சுமார் 225 அடி கிணறு அமைத்தாலே போதுமானதாக இருந்தது. அதுவே கடந்த சில ஆண்டுகளில் பருவ மழை குறைந்ததும், நீர் நிலைகள்(அரசுக்கு சொந்தமான குளங்கள் கண்மாய்கள் ஆற்று படுகைகள்) சில சமூக விரோதிகளின்
ஆக்கிரமிப்புகளால் நீர் மட்ட மாறுபாடானது தற்போது பல மடங்கு உயர்ந்து 550-1150 அடி கிணறு அமைத்தாலே நீர் எதிர்பார்த்த அளவிற்கு கிடைப்பதில்லை. அதற்கு முன்னர் விட்டுக்கு/கூட்டு குடும்பத்துக்கு ஒரு சாதாரண கிணறு
இருந்தது.அதன் அதிக பட்ச ஆழமானது 100 அடிவரையில் ஆழமும் 3*20 அடிவரையில் அகலமும் கொண்டிருந்தது. இன்று சில கிணறுகளை கூட காண்பது
அரிதாக உள்ளது. இதன் வழியாக காளைமாடுகளை வைத்து(கவலேத்து)நீர் பாசனத்தினை மேற்கொண்டனர். பின்னர் சாதாரண பம்ப் செட் அமைத்து நீர் பாசனம்
செய்து வந்தனர். தற்போது மின்சாரத்தை கொண்டு மின்மோட்டார் பயன்ப்படுத்தப்படுகிறது.  
ஒரு ஆழ்குழாய் கிணறு அமைக்க மட்டும் Rs.9999,0000 (>500அடி) செலவாகிறது. பின்னர் அதற்கு தேவையான அளவில் போர்வல் பைப்புகளை இறக்க Rs.1,30,000(333அடி) செலவாகிறது. பின்னர் அதனுள் நிர்முழ்கி மோட்டார் இறக்குவதற்கு Rs.50,000(<10HP)செலவாகிறது. பின்னர் மின்சார உதிரி பாகங்கள் என்ற அடிப்படையில் Rs.70,000(Starter,Wires,Line Wires,Submersible Motar wire)செலவாகிறது.நீர் வரும் பைப் இரும்பு அல்லது PVC-யை பயன்படுத்தலாம். அதற்கு குறைந்தது Rs.30,000-17,000 செலவாகும். இவை அனைத்தும் தோராயமான தொகையே ஆகும். மின்சாரம் இலவசமாக வழங்கப்படுகிறது என்கிறார்கள். அந்த வகையான மின்சார இணைப்பு பலவருடங்கள் காத்திருந்து வாங்க வேண்டும் அதற்கு பல இடங்களை கவனிக்க வேண்டும். அப்படி இல்லையென்றால் செலவு செய்து உடனடியாக (2 மாதத்தில்)வாங்க வேண்டுமாயின் Rs.1,00,000 செலவு செய்ய நேரிடும். ஆக மொத்தம் ஒரு ஆழ்குழாய் கிணறு அமைத்து பாசன வசதி பெற வேண்டிமாயின் இவ்வளவு தொகையினை செலவிட நேர்கிறது. இறுதியில் நீர் மட்டம் இல்லையெனில் இத்தனை அமைப்புகளும் உபயோகமற்றதாக மாறுவது வழக்கமாகவுள்ளது.விவசாயத்தை மட்டுமே நம்பி வாழ்ந்த இப்பகுதியினர் தற்போது பல துறைகளில் முத்திரை பதித்து வருகின்றனர். குறிப்பாக தகவல் தொழில் நுட்பத்துறையில்.
# மாங்காடு (புதுக்கோட்டை)

## அமைவிடம்

மாங்காடு புதுக்கோட்டையிலிருந்து பட்டுக்கோட்டைக்கான மாநில நெடுஞ்சாலையில் புதுக்கோட்டை நகரத்திலிருந்து சரியாக 31 கி.மீ. தொலைவிலும் பட்டுக்கோட்டையிலிருந்து 29 கி.மீ. தொலைவிலும் அமைந்துள்ளது. முற்றிலும் சமதளமுடன் கூடிய பகுதி மற்றும் காய்கறி, மரபழவகைகள் உற்பத்தி செய்ய சரியான மண் தன்மைகொண்ட பகுதியாகும்.
# மாங்காடு (புதுக்கோட்டை)

## அண்டை கிராமங்கள்

மாங்காடு கிராமத்தினை தொடர்ந்து சில கிராமங்கள் உள்ளன. அவைகள் இக்கிராமத்துடன் நெருங்கிய தொடர்புகளைகொண்டுள்ளன. வடகாடு, கொத்தமங்கலம், கீரமங்கலம் ,குளமங்கலம், அனவயல், புள்ளான்விடுதி, மேற்பனைக்காடு போன்ற கிராமங்கள் இக்கிராமத்தினை ஒட்டிய பகுதிகளாகும். இக் கிராமங்களுக்குள்ளேயே திருமணங்கள் செய்துகொள்கிறார்கள். ஒவ்வொரு கிராமத்திற்குள்ளும் சில கட்டமைப்புகளைக் கொண்டுள்ளார்கள் அக்கட்டமைப்பினை பின்பற்றுவதையே கலாச்சாரம், பண்பாடு என்று பெருமையுடன் கூறுவதை இப்பகுதியில் காணலாம்.
# தந்தையாம் கடவுள்

**தந்தையாம் கடவுள்** (God the Father) என்னும் பட்டம், ஒரு கடவுட் கொள்கையை உடைய யூத, கிறித்தவ மதப்பிரிவுகளால் தரப்படும் பட்டங்களுள் ஒன்றாகும். யூத மதத்தினருக்கு கடவுள் படைத்து, காத்து வழிநடத்துபவராயிருப்பதால் இவ்வாறு அழைக்கப்படுகிறார். இவற்றோடு கிறித்தவத்தில் திரித்துவக் கோட்பாட்டினை எடுத்தியம்பும் விதமாகவும் கடவுளுக்கு இப் பெயர் அமைந்துள்ளது.